Cuneiform Tablet BIN 4 98 (NBC 4042)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-na-a-ma a-na bur-a-šùr ú DINGIR-ba-ni qí-bi-ma ṭup-pí-a pí-té-a-ma a-li 1 GÍN KÙ.BABBAR i-na ba-áb-tí-a i-ba-ší-ú ša-áš-qí-lá-ma DINGIR-ba-ni li-it-bé-a-ma li-tal-kam ú ma-ma-an i-na ṣú-ḫa-ri ša a-ma-kam wa-áš-bu-ni ṭur₄-dam kà-ṣa-ri a-na-kam lá nu-ga-ar a-pu-tum a-ma-kam lu za-ku-a-tí ki-ma lu-qú-tum e-li-a-ni a ma-lá té-er-tí-a a-na bu-ru-uš-ḫa-dum té-ra-áb ba-áb-tám ša a-ma-kam e-zi-bu lu ší-im TÚG.ḪI.A lu ší-im e-ma-ri-im ú AN.NA ša e-zi-ba-ku-ni lu-za-ki-ma a-ṣé-er lu-qú-tim ša <gap> e-li-a-ku-ni lá tù-ṣa-ḫa-ar 1.5 ma-na KÙ.BABBAR qá-ta-tim ša šu-be-lim al-ta-pá-at ú 0.33333 ma-na KÙ.BABBAR ṣí-ib-tám áš-qúl ṣa-ba-sú-ma KÙ.BABBAR ú ṣí-ba-sú ša a-dí u₄-mì-im a-nim ša-áš-qí-lá-šu a-šu-mì KÙ.BABBAR ša ší-im É-bé-tí ša a-ma-kam ša É ku-ra té-er-ta-kà-ma ú-lá i-tal-kam a-pu-tum a-na té-er-tí-a i-ḫi-id lu-qú-tum ša i-na É tám-kà-ri-im e-li-a-am a-na i-na-a qí-bi₄